**Тема: «Ӗҫре туслӑх ҫуралать»**

**(Е.Осипова ҫырнӑ «Пахчари хӳшӗ» калав тӑрӑх)**

**Урок эпиграфӗ:** «Ĕçрен ан хăра, вăл хăй санран хăратăр»

**Урок тĕсĕ:** килти вулава пӗтӗмлетмелли урок

**Харкамăн (пайăррăн) пĕлÿ илмелли тĕллевсем (Личностные результаты)**

а**)** Ĕç пурнăç никĕсĕ пулнине ăнланни; вĕренÿпе интересленме хавхалантарни;

ă) вĕренÿре харпăр хăй тивĕçне туйма, хăйĕн пултарулăхне шанма хăнăхни;

б) ачасен çыхǎнуллǎ пуплевне аталантарни;

в) ӗҫлекен ҫын хисеплӗ пулнине курни;

 ***Тĕллевпе тупсăм:*** ача хăй вăй-пултарулăхне шаннă май ĕç суйласа илме ăнтăлни;

**Предметăн пĕрлĕхлĕ результачĕсен тĕллевĕсем (Метапредметные результаты)**

***Йĕркелÿ*:** а) кирлĕ информацие вĕренÿ кĕнекинче шыраса тупма пултарни; харпăр хăй тĕллĕн ĕçлес туртăма аталантарни; илтнине ас туса юлма пултарни;

ă) вулавпа çыру усă курни; сăмах йышне пуянлатни;ваттисен сăмахĕсенетупма пултарни,текста вуласа ăнланма хавхалантарни;

б) карточкăсемпе ĕçленĕ чух тишкерни, ăнлав патне çитерни, çирĕплетсе калани.

 ***Хутшăну:*** тĕрлĕ мелпе – мăшăррăн е ушкăнпа ĕçлени, пĕччен е иккĕн кĕнекепе усă курса информаци тупма хăнăхни;

 ***Информаци:*** хайлава вуласа тишкерме, кирлине суйласа илме, пĕтĕмлетÿ тума пултарни; тишкерÿре схемăсемпе усă курма пĕлни;

**Предметăн ятарлă пĕлÿ илмелли тĕллевĕсем (предметные результаты)**

***Вĕренекенсен пĕлÿ, пултару, хăнӑху ĕçĕ-хĕлĕ:***  текста илемлĕ вулама, унǎн илемне туйса ǎнланма, тишкерме вĕренни, тытǎмне кǎтартни; ӗҫпе туслăх çинчен хăй шухăшне çыхăнуллă калани; урок вĕçĕнче ĕç юхăмĕн результачĕсене тĕрĕслени, хак пани; пĕлÿ шырас ĕçе план тăрăх туса пыма хăнăхтарни.

**Лексика материалĕ :**

ÿпле**-хÿтлĕх,** им-çам**-удобрени,** хӳшӗ –**шалаш, хижина**

Ҫил хӑваласа ҫӳре – **ӗҫсӗр аптраса ҫӳре, слоняться без дела**

Ᾰшӑ сӑмах –**ласковое слово**

Катмак – **мотыга**

Йӑл ил – **оправиться, окрепнуть**

Супӑнь хӑмпи – **мыльный пузырь**

Куҫҫулӗпех ҫӑвӑнать **– плакать, заливаться слезами**

Вӑлта хулкки – **поплавок удочки**

Ӗсӗклет – **макӑрать**

**Литература теорийĕ: калав** - пурнăçра пулса иртнĕ пĕр-пĕр ĕçе сăнлакан литература хайлавĕ

**сюжет -** ĕçсем пĕрин хыççăн тепри аталанса пыни

**эпиграф -** хайлавăн тĕп шухăшне сăнласа пама лартнă цитата

**Урокра усă курмалли меслетсемпе мелсем:** учитель сăмахĕ, юрӑ юрлани, ваттисен сăмахĕсемпе ĕçлени, эпиграфпа ĕçлени, пĕчченшерĕн, икшерĕн, ушкăнсемпе ĕçлени, кластер, сăнарсене танлаштарни, ыйту-хурав, шырав(клоуз-тест), фишбоун( пĕчĕк проект), синквэйн, словарь ĕçĕ

**Кирлĕ хатĕрсем:** презентаци, компьютер, проектор,цифрограмма . фишбоун схеми, карточкăсем(клоуз-тест валли), ÿкерчĕкĕсем

**Технологисем:** 1. Сывлăха сыхлас технологи

2. Критикăлла шухăшлав технологийĕ

3.Информаципе коммуникаци технологийĕ

4.Диалог технологийĕ

5.Тĕпчевпе шырав технологийĕ

6. Проект технологийĕ

**Урок юхӑмӗ**

**Учитель**: **Ырӑ кун пултӑр!** Паян урокра пурте пур-и? (Дежурнӑй кам пуррипе ҫуккине калать) Манӑн кӑмӑл питӗ лайӑх. Сирӗн мӗнле-ши.? (Ачасем хӑйсен кӑмӑлӗсене палӑртма пулӑшакан смайликсене ҫӗклесе кӑтартаҫҫӗ. Пурин те смайликсем пур)

2. **«Чӑваш ачи чӑвашах, чӑвашах» юрӑ** янӑрать. Юрӑ кайнӑ май ӳкерчӗксем пӗрин хыҫҫӑн тепри тухса пыраҫҫӗ. Ачасен ӗҫӗ-хӗлне кӑтартакан ӳкерчӗксем

Учитель:

- Ачасем, юрӑ мӗн ҫинчен.? ( чӑваш ачин ӗҫченлӗхӗ ҫинчен)

-ҫапла, чӑваш ачи ҫинчен, унӑн ӗҫченлӗхӗ ҫинчен.

3. **«Вӗҫне туп» вӑйӑ.** Экран ҫинче ваттисен сӑмахӗсен пуҫламӑшӗсем, ачасен вӗсене вӗҫлемелле.

 1. Ӗҫ алла……(ҫыпӑҫмасть)

2. Кайӑк хитре тӗкӗпе, …(этем хитре ӗҫӗпе)…………

3. Паянхи ӗҫе……(ырана ан хӑвар)…………

4. Куҫ хӑрать те, …(ал тӑвать)…………..

5. Ӗҫрен ан хӑра, ……(вӑл хӑй санран хӑратӑр)………..

4. **Экран ҫинче И.Я.Яковлев Халалӗ**

 « Килӗшсе ӗҫленӗ ӗҫ пысӑк усӑллӑ – ҫакна пӗлсе тӑрӑр, ун пек ӗҫе юратӑр. Чӑн пӗчӗккӗ ӗҫе те пит пикенсе, юратса ӗҫлӗр. Пурнӑҫра курма тӳрӗ килнӗ йывӑрлӑхшӑн ан кулянӑр. Юратса тусан, чи пӗчӗкҫӗ ӗҫе те чаплӑлантарса яма, усӑ паракан тума пулать; ӳркенсе ытахальтен анчах ӗҫлесен, чӑн пысӑк ӗҫ те пӑрахӑҫа тухать, хисепрен каять. Лӑпкӑ чунпа килӗшсе ӗҫленӗ пур ӗҫ те телейлӗ пулать, ӑнса малалла пырать».

**Учитель:** Ачасем, И.Я.Яковлев мӗн хушса хӑварнӑ? Мӗнле ӗҫ ҫинчен сӑмах пырать унта.? (Ачасем хӑйсен шухӑшӗсене калаҫҫӗ)

5. **«Тавҫӑруллисем валли» вӑйӑ.**

**Учитель:** Ачасем, эпӗ сире пӗр калавран илнӗ сыпӑка вуласа паратӑп. Сирӗн ҫак сыпӑк хӑш калавран пулнине тавҫӑрса илмелле. (текст слайд ҫинче)

**« Каҫхи ҫанталӑк тӗттӗм. Ачасем пӗр-пӗрне алран-алӑ тытнӑ та чарӑнайми калаҫаҫҫӗ, калаҫаҫҫӗ. Пурте хаваслӑ, пурте телейлӗ. Ачасен савӑнӑҫне курмасӑр юласран хӑранӑ евӗр, пӗлӗт хыҫӗнчен туп-тулли уйӑх шуса тухрӗ те вӗсен умӗнчи ҫула ҫутатрӗ. Утас ҫулӗ телейлӗ пултӑрччӗ апла Натюшпа унӑн тусӗсен. Ырӑ ҫул!»**

**Учитель:**

-Çак сыпӑк мӗнле калавран-ши.?

- Ачасем, эпир паян мӗн ҫинчен калаҫӑпӑр-ши.? Кам мӗнле шутлать.? ( ачасем хуравлаҫҫӗ)

- Çапла, паянхи пирӗн урок ӗҫлеме юратакан ачасем ҫинчен пулӗ.

**Урок теми: «Ӗҫре туслӑх ҫуралать»**

( Е.Осипова ҫырнӑ «Пахчари хӳшӗ» калав тӑрӑх)

1. **Калав тӑрӑх пӗтӗмӗшле ыйтусемпе ӗҫлени.**

Ыйтӑвӗсем:

-Мӗн вӑл калав?

-Калав авторӗ кам-ши? Ун ҫинчен эсир мӗн пӗлтӗр?

- Калаври ӗҫсем ӑҫта пулса иртеҫҫӗ? Калав содержанине кӗскен кам каласа парасшӑн?

**2. Словарь ӗҫӗ. Ᾰнланман сӑмахсемпе ӗҫлени (слайд ҫине ҫырнӑ)**

Хӳшӗ –**шалаш, хижина**

Ҫил хӑваласа ҫӳре – **ӗҫсӗр аптраса ҫӳре, слоняться без дела**

Ᾰшӑ сӑмах –**ласковое слово**

Катмак – **мотыга**

Йӑл ил – **оправиться, окрепнуть**

Супӑнь хӑмпи – **мыльный пузырь**

Куҫҫулӗпех ҫӑвӑнать **– плакать, заливаться слезами**

Вӑлта хулкки – **поплавок удочки**

Ӗсӗклет – **макӑрать**

**3.Физкультминутка**

Хул - çурăма хускатмалли самант:

Ăшă çилĕ лăпкă **вĕрчĕ,** Ак эпир те **кармашатпăр,**

**Хускалайрĕç** туратсем. Ай, çитесшĕн вĕсене

Пит ÿсесшĕн вĕсем çÿллĕ, Кăшт хумханнă хыççăн пурте

Эпир лартнă йывăçсем. Парта хушшине **ларар,**

 Ĕçе малалла **тăсар.**

**4. Клоуз-тест. Сиктерсе хӑварнӑ сӑмахсене туп. (**экран ҫинче**)**

а) Акӑ вӑл – Натюш: кӗрхи вӗрене ҫулҫи евӗр …………. ҫӳҫлӗ, художник сӑрне хӗрхенмесӗр сарланӑ пек …………….. куҫлӑ. Вӑр ………….. пичӗ ҫинче кӑшт-кашт хуратут паллисем курӑнаҫҫӗ. Кӗске икӗ ҫивӗтне кӑвак …………… ҫыхнӑ, пӑнчӑ-пӑнчӑллӑ симӗсрех ……….. яланхи пекех ӑҫтан та пулин ҫурӑлнӑ е вараланнӑ.

ӑ) Килӗнче Саша пӗртен-пӗр ача. Ҫавӑнпа та амӑшӗ ӑна ытлашши ……………. пулас. Ачи ………………… класа каять пулин те халиччен пӗр ӗҫе хутшӑнтарман, ванакан черккене упранӑ евӗр …………. усранӑ. Амӑшӗ, ……………………., район центрӗнче ӗҫлет. Ашшӗ ……… тытнӑ ҫӗрте ҫӳрет.

 Амӑшӗ ӗҫре чухне Саша …………………… кунӗ-кунӗпе тенӗ пекех киле лекмест.

б) Саша ӗҫлеме ………………… Кӑшт пӗшкӗннипех ун …………ыратма пуҫларӗ, тата пиҫенӗсем ҫара ………….. ыраттармаллах чикеҫҫӗ. Ҫакна курса Натюш Сашӑна ………….. тыттарчӗ.

**5. «Çак сӑмахсене кам калать».**

**Учитель: Ачасем, ҫак сӑмахсене текстра кам калать-ши?**

1. – Натюш, кил-ха кунта,-терӗ вӑл хыттӑн,- акӑ мӗн, ачасем, ыран сирӗн Натюш аслашшӗ вырӑнне купӑста пахчине ӗҫлеме каяс пулать. Пурпӗрех ҫил хӑваласа усӑсӑр ҫӳретӗр.

 (Натюш амӑшӗ, Верук аппа)

1. – Пӗлетӗр-и, ачасем, -терӗ вӑл куҫӗсемпе Витекпа Микул ҫине пӑхса, - айтӑр ҫак купӑстана кӗркуннечченех хамӑр пӑхса ӳстерер. (Натюш)
2. Ак ӑҫта пытанса пурӑнаҫҫӗ вӗсем, –аллинчи вӑлта хулккипе мечӗкне ҫӗре пӑрахрӗ ача, - ӗнер мӗншӗн футбола выляма тухмарӑр.? (Лева)
3. –Çырӑр мана та хӑвӑр бригадӑна. Натюш, эпӗ те ҫум ҫумлатӑп. (Саша)
4. – Кунта Толя ҫумларӗ. Акӑ вӑл асӑрхамасӑр касса пӑрахнӑ купӑста та кунтах выртать. (Микул)
5. – Тавтапуҫ сире, ачасем. Чун-чӗререн савӑнма пултаратпӑр иккен эпир сирӗнпе, пирӗн шанчӑклӑ пӗчӗк тусӑмсем. ( колхоз председателӗ)
6. **Физкультминутка. Утмассерен – герой ячӗ (вӑйӑ) Калавра миҫе сӑнар-ши.?**

(Пӗр ача доска умне тухать. Кашни ярса пусмассерен вӑл калаври геройсен ячӗсене калать. Ун хыҫҫӑн тепри тухать, унтан виҫҫӗмӗшӗ, т.ыт.те)

1. **Калаври тӗп сӑнарсем Натюш, Саша. Вӗсем ҫинчен мӗн пӗлтӗмӗр-ха.? (Ачасем Натюшпа Саша сӑнарӗсем ҫинчен пӗтӗмӗшле каласа параҫҫӗ)**
2. **Ыйтусем ҫине хуравлани(Пӗр минут хушшинче кам нумайрах хуравлать)**
3. Натюш миҫемӗш класа куҫнӑ. (5 кл)
4. Витек миҫемӗш класс пӗтернӗ.? (4 кл)
5. Микул шкула каять-и.? (кӑҫал пӗрремӗшне каймалла)
6. Натюшӑн амӑшӗ мӗн ятлӑ.? (Верук аппа)
7. Натюш аслашшӗ мӗн ятлӑ.? (Матви мучи)
8. Ачасен миҫе тӗп купӑста шанса ларнӑ.? (50 тӗп)
9. Светлана Григорьева миҫемӗш класра вӗренет.? (7 кл)
10. Саша миҫемӗш класа каять.? (4 кл)
11. Сашӑн амӑшӗ мӗн ятлӑ.? (Акреппи аппа)
12. Сашӑн амӑшӗ ӑҫта ӗҫлет.? (район центрӗнче)
13. Сашӑн хушамачӗ мӗнле?(Чернов)
14. Йӑран ҫинчи ҫум курӑксене кам ҫумламасӑрах хӑварнӑ.? (Толя)
15. Колхоз председателӗ мӗн ятлӑ.? (Абрам Петрович)
16. Пахчана кӗнӗ сысна миҫе купӑстана аркатнӑ.? (1)
17. **Кластер туни. Натюш, Саша, Толя характеристикисене туса ҫырни.**

 **хитре**

 **кӑвак куҫлӑ ӗҫчен**

Натюш

 сарӑ ҫӳҫлӗ шанчӑклӑ

 Хӑюллӑ

 Ҫемҫе кӑмӑллӑ

 Ҫаврака питлӗ

Икӗ ҫивӗтлӗ

 **10.Фишбоун «Сӑнарсем»**

ӗҫчен

Натюш

 **11.Ӱкерчӗкпе ӗҫлени**

**Учитель:**  - Ачасем, ӗҫре туслӑх ҫуралать-ши.? (Ачасем хуравлаҫҫӗ)

 **-** Ӗҫ ҫинчен эсир тата мӗнле ваттисен сӑмахӗсене пӗлетӗр.?

**(Ачасем хӑйсем пӗлекен ваттисен сӑмахӗсене калаҫҫӗ)**

1. **Рефлекси**

**Учитель: Паянхи урокра , ачасем, эсир мана килӗшрӗр. Сире вара мӗнле-ши?**

**Ачасем хӑйсен шухӑшӗсене калаҫҫӗ. Малтан урока пӗтӗмӗшлӗн хак параҫҫӗ.**

**-**Мана паянхи урок килӗшрӗ е килӗшмерӗ

**Унтан ачасем хӑйсен ӗҫне хаклаҫҫӗ:**

-Паянхи урокра эпӗ хамӑн ӗҫе (миҫе лартса ) хаклатӑп.

**Урок вӗҫӗнчи хӑйсен кӑмӑлне палӑртса каллех смайликсем кӑтартаҫҫӗ**

**-Смайликсем кӑтартни.**

Юлашкинчен ачасем учитель ӗҫне хакласа чечек ҫыххи тӑваҫҫӗ. Сӗтел ҫинче сарӑ, хӗрлӗ, кӑвак чечексем. Енчен те учитель ӗҫӗ килӗшнӗ пулсан букет валли хӗрлӗ чечек хураҫҫӗ, килӗшмен пулсан кӑвак чечек , иккӗленеҫҫӗ пулсан сарӑ чечек хураҫҫӗ. Ҫапла майпа вара чечек ҫыххи тӑваҫҫӗ.

-**Чечек ҫыххи туни**

**13. Учитель ачасен ӗҫне хаклать.**

**Учитель: Паян урокра хастар ӗҫлекенсене «5» паллӑ лартса паратӑп. Вӗсем ҫаксем: ……..**

**«4» паллӑна ҫак ачасем тивӗҫрӗҫ:…….**

**«3» паллӑ вара никама та лекмерӗ. Эсир пурте маттур пултӑр.**

1. **Киле ӗҫ пани «Ӗҫ ҫынна илем кӳрет» темӑпа изложени ҫырма хатӗрленмелле (149 стр.) е**

**«Ӗҫре туслӑх ҫуралать» темӑпа сочинени ҫырма юрать.**